آغ دنیزین لیبی ساحل‌لرینده یئنی بیر فاجعه‌نین یاشاندیغین‌دان و 250 کؤچمنین حیاتینی ایتیردیگین‌دن قایغی دویولور.
ایتالیا مطبوعاتیندا درج اولان خبرلره گؤره، لیبی‌ ساحللرینده میدانا گلن فاجعه‌ده، ایکی آیری کؤچمن قاییغی باتدی.
بؤلگه‌دکی آختارما-قورتارما چالیشمالاریندا یئر آلان بیر ایسپانیا یاردیم قورولوشونا عاید گمی، 5 کؤچمنین جسدینی دنیزدن چیخاردی و ایکی آیری کؤچمن قاییغینین باتدیغینا دایر اویاری وئردی.
فاجعه‌ده 250 کؤچمنین حیاتینی ایتیردیگیندن قایغی دویولور.
ایتالیانین باشکندی روما‌داکی ساحل گوونلیک قوموتان‌لیغی، ایتکین ساییسینی تایید ائتدی.
ایتالیا ساحل گوونلیک قروپ‌لاری‌نین دا قاتیلدیغی آختارما قورتارما ایشلرینه بؤلگه‌دکی چوخ ساییدا قاییق ده کؤمک ائدیر، آنجاق دنیز و هاوا شرایطی ایشلری چتینلشدیریر.
آغ دنیزده دوزه‌ن‌سیز کؤچون ان چوخ یاشاندیغی لیبی ایله ایتالیا آراسین‌داکی گئچیدده، گئچن ایل 5 مین‌دن چوخ کؤچمن حیاتینی ایتیرمیشدی.
